**Upute za čitanje i pisanje lektire: Đuro Sudeta: Mor**

**(Odgovaraj potpunim rečenicama.) Pitanja ne moraš prepisivati. Možeš izrezati jedno po jedno, zalijepiti u bilježnicu pa odgovarati ili zalijepi cijeli list pa odgovaraj kronološki. A možeš napisati lektiru i u elektronskom obliku i svoje bilješke donijeti na sat lektire, 12.veljače 2015.**

1) Kratka bilješka o piscu.

2) Ukratko prepričaj sadržaj pripovijetke

1. Iz pripovijetke izdvoji autobiografske elemente
2. Odredi temu.
3. Obrazloži sljedeće poruke i potkrijepi ih pojedinostima iz teksta:

* *Priroda je lijepa, skladna i savršeno uređena, a ljudi joj mogu biti prijatelji i neprijatelji.*
* *Čovjekova težnja za materijalnim i nepoštovanjem prirodnih zakona dovodi do nesreće.*
* *Nedostatak ljubavi čovjeka pretvara u zvijer.*

1. Likovi: Razvrstaj likove na pozitivne i negativne.
2. U kakvom su međusobnom odnosu pojedini likovi u odnosu na stalešku i socijalnu pripadnost?
3. Tko je Mor? Gdje živi i što radi na početku pripovijetke?
4. Kako Mor izgleda?
5. Što ga čini drugačijim od ostalih likova?
6. Koje fantastične osobine posjeduje?
7. Izdvoji iz djela pojedinosti koje govore o njegovoj bliskosti s prirodm.
8. U koga je Mor zaljubljen? Kako taj osjećaj utječe na njega?
9. Što se događa s Morom kad ne uspijeva ostvariti ljubavni i životni san?
10. Kako se Mor ponaša nakon te fizičke preobrazbe?
11. Izaziva li osudu ili razumijevanje i žaljenje?
12. Tko je Šu?
13. Što Šu voli kod Mora, što joj je kod njega privlačno?
14. Zašto se Šu ne suprotstavlja svome ocu odlučnije?
15. Što se događa sa Šu kad Mor nestane?
16. Iz dijela *Otajne slutnje* izdvoji pojedinosti koje prikazuju njezino stanje i nagovješćuju tragediju.
17. Tko je Arno? Odredi njegovu stalešku pripadnost i moralne osobine.
18. Što Mor misli o njemu, kako ga doživljava?
19. Što Arno donosi u idiličan svijet Pločnice?
20. Što je ostavio iza sebe?
21. Djelo *Mor* se smatra fantastičnom pripovijesti. Izdvoji fantastične pojedinosti kojima ćeš to i dokazati.
22. Međutim, iako je i sam pisac naziva fantastičom pripoviješću, njezin osnovni ton se ne oslikava u fantastičnim motivima, već u naglašenim **lirskim** elemantima, tako da u pojedinim mjestima imamo osjećaj da čitamo pjesmu u prozi.

Izdvoji nekoliko primjera naglašene liričnosti i ritmičnosti (lirske elemente: osjećajnost, slikovitost...).

1. Slike prirode su uvijek u suglasju sa stanjem glavnog lika (pejsaž odražava unutarnje stanej lika, suosjeća s njim). Dokaži (navedi primjer iz teksta).
2. Stil Sudetina pisanja odlikuje se poetičnošću. Potvrdi ovu tezu iznoseći sljedeće primjere iz teksta.
3. poosobljavanje prirode
4. česte onomatopeje i epiteti
5. usporedbe kojima se ističe uska povezanost s prirodom
6. Dokaži primjerima iz teksta još neke osobine Sudetina stila pripovijedanja:
7. neoglagoljene rečenice, s više istovrsnih dijelova
8. poseban red riječi
9. brojna jezična ponavljanja
10. uporaba glagolskih oblika (kojih?)